Δημήτριος Χλωρός

Ο Δημήτριος Γ. Χλωρός (1925 - 12 Δεκεμβρίου 1989)  ήταν Έλληνας δικηγόρος και πολιτικός.

 Βιογραφικά στοιχεία 
Γιος του Γεωργίου Χλωρού, βουλευτή του Νομού Φθιωτιδοφωκίδος και Υπουργού στην κυβέρνηση Παναγή Τσαλδάρη. Αδελφός του Αλέξανδρου Χλωρού, καθηγητή Συγκριτικού Δικαίου, Πρύτανη του Πανεπιστημίου του Λονδίνου και πρώτου Έλληνα δικαστή στο Δικαστήριο της Ευρωπαϊκής Ένωσης. Σπούδασε νομικά στο Πανεπιστήμιο του Λονδίνου και εργάστηκε ως δικηγόρος. Πολιτεύτηκε με το κόμμα των προοδευτικών του Σπύρου Μαρκεζίνη. Κατά τη διάρκεια της 7ετούς δικτατορίας εδέχθη πρόταση να αναλάβει υφυπουργός αλλά αρνήθηκε. Εξελέγη βουλευτής στην εκλογική περιφέρεια Φωκίδας με τη Νέα Δημοκρατία πρώτος σε σταυρούς στις εκλογές του 1974 και 1977.Θητεία στο Κοινοβούλιο, Βουλή των Ελλήνων. Υποψήφιος βουλευτής στις εκλογές του 1981 και του 1985 χωρίς επιτυχία, καθώς καταργήθηκε ο σταυρός προτίμησης και ετέθη 2ος στη "λίστα προτίμησης", μετά τον Νικόλαο Γκελεστάθη.εφ. Φωκικός Λαός, Οι υποψήφιοι βουλευταί του νομού μας,  σελ. 1.
Απεβίωσε σε ηλικία 64 ετών στις 12/12/1989 στο Λονδίνο από λευχαιμία. Κηδεύτηκε από το Πρώτο Νεκροταφείο Αθηνών στις 18 Δεκεμβρίου 1989.Το Βήμα, Κοινωνικά, 17-12-1989, σελ. 55.  Ήταν παντρεμένος με τη Λέλα (Αγγελική) Κουλμάση. Απέκτησαν ένα γιο τον Γιώργο (γεν. 1976) και μία κόρη τη Χριστίνα (γεν. 1980). 

 Παραπομπές 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Φωκίδας